पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण बढ़ता ही जा रहा है। करीब तीन हजार सैंपल की जांच में 741 लोग कोरोना संक्रमित मिले हैं। इस बीच सुजानगढ़ में एक व्यक्ति की कोरोना से एवं जिले में 12 लोगों की संदिग्ध मौत हो गई। इनमें से अधिकतर मरीज श्वांस संक्रमण से पीड़ित थे।
इनमें से कई जिले के बाहर के अस्पतालों में भर्ती थे। चूरू में तीन, रतनगढ़ में छह संदिग्ध एवं सुजानगढ़ में पांच संदिग्धों की मौत हुई है। इधर, कोरोना संक्रमितों में चूरू, रतनगढ़, सरदारशहर, राजगढ़, सुजानगढ़ एवं तारानगर ब्लाक के गांवों में अधिक पॉजिटिव मिले हैं। बढ़ते संक्रमण के कारण प्रशासन ने अब गांवों में भी विशेष निगरानी शुरू कर दी है। लोगों से समझाइश व सख्ती की जा रही है।
बैंक दोपहर दो बजे तक खुले रहेंगे, एटीएम 24 घंटे
जिला मजिस्ट्रेट ने राज्य सरकार के निर्देशानुसार विभिन्न सेवाओं के लिए गाइडलाइन जारी की है। एडीएम पीआर मीना ने बताया कि समाचार पत्र वितरण के लिए सुबह चार से आठ बजे तक छूट रहेगी।इलेक्ट्रॉनिक्स, प्रिंट मीडिया के कार्मिकों को परिचय पत्र के साथ आने-जाने की अनुमति होगी। दूरसंचार, इंटरनेट सेवाएं, डाक सेवाएं, कूरियर सुविधा, ई-मित्र, आधार केंद्र, प्रसारण एवं केबल सेवाएं, आई एवं आईटी संबंधित सेवाएं अनुमत होंगी। एटीएम सेवाएं 24 घंटे अनुमत होगी।
बैंकिंग, बीमा, माइक्रो फाइनेंस इन्स्टीट्यूशन की सेवाएं दोपहर दो बजे तक अनुमत होंगी। इन संस्थाओं द्वारा यथासंभव कम से कम कार्मिकों को कार्यस्थल पर अनुमत किया जाएगा। सेबी/स्टॉक से संबंधित व्यक्तियों को उपयुक्त पहचान पत्र के साथ अनुमति होगी। सभी आवश्यक वस्तुओं का ई कॉमर्स के माध्यम से वितरण अनुमत होगा। इंदिरा रसोई में भोजन बनाने व उसके वितरण का कार्य रात आठ बजे तक कोविड गाइड लाइन के अनुसार अनुमत होगा।
रतनगढ़ : अस्पताल के कोविड सेंटर से कोरोना मरीज के शव को एंबुलेंस में रखते स्वास्थ्यकर्मी
बुधवार को छह संदिग्ध कोरोना मरीजों की मौत हुई। इनमें से चार की मौत राजकीय अस्पताल में बने कोविड सेंटर में तथा एक व्यक्ति की मौत बीकानेर व एक की सीकर में इलाज के दौरान हुई है। वार्ड 12 के 85 वर्षीय व्यक्ति, वार्ड 30 के 65 वर्षीय, वार्ड 12 की 65 वर्षीय महिला की कोविड सेंटर में उपचार के दौरान मंगलवार रात मृत्यु हो गई। वहीं गांव भरपालसर के एक व्यक्ति की मौत बुधवार दोपहर में अस्पताल के कोविड सेंटर में, वार्ड 27 का एक 50 वर्षीय व्यक्ति की बीकानेर में तथा गांव टीडियासर के 40 वर्षीय व्यक्ति की मौत सीकर के अस्पताल में हो गई।
टीडियासर सरपंच प्रतिनिधि रतनलाल मेघवाल ने बताया कि गांव के युवक की तबीयत तीन चार दिनों से खराब थी। बुधवार सुबह सांस लेने की तकलीफ होने के बाद उसे सीकर भर्ती करवाया, वहां मौत हो गई। वहीं भरपालसर के सरपंच दातारसिंह ने बताया कि गांव के 73 वर्षीय व्यक्ति कोरोना पॉजिटिव आने के बाद होम आइसोलेट था। बुधवार को उसे रतनगढ़ अस्पताल के कोविड सेंटर लाया गया, जहां मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn